Diari Oficial de la Generalitat Valenciana


Sumari del DOGV 5722, del 12-03-2008 (2008/2881)

RESOLUCIÓ de 4 de març de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Ministeri de Treball i Afers Socials i la Generalitat per a la realització d'actuacions encaminades al desplegament del Pla Estatal del Voluntariat 2005-2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5722

Data del DOGV
:   12-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2881


Data del document
:   04-03-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Benestar Social
    * administració central
    * voluntariat social
    * cooperació administrativa

RESOLUCIÓ de 4 de març de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Ministeri de Treball i Afers Socials i la Generalitat per a la realització d'actuacions encaminades al desplegament del Pla Estatal del Voluntariat 2005-2009. [2008/2881]  
El Ministeri de Treball i Afers Socials i la Generalitat han subscrit, després de la tramitació prèvia reglamentària, el 18 d'octubre de 2007, el conveni de col·laboració per a la realització d'actuacions encaminades al desplegament del Pla Estatal del Voluntariat 2005-2009.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0394/2008, i que figura com a annex d'esta resolució.  
Valencia, 4 de març de 2008.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre el Ministeri de Treball i Afers Socials i la conselleria de Benestar Social de la Generalitat Valenciana per a la realització d'actuacions encaminades al desplegament del Pla Estatal del Voluntariat 2005-2009.  
Madrid, 18 d'octubre de 2007  
Reunits  
D'una part, Jesús Caldera Sánchez-Capitán, ministre de Treball i Afers Socials, nomenat per Reial Decret 558/2004, de 17 d'abril (Boletín Oficial del Estado núm. 94, de 18 d'abril de 2004), en nom i representació de l'administració General de l'Estat, en virtut del que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que es dóna a esta per la Llei 4/1999, de 13 de gener (Boletín Oficial del Estado núm. 12, de 14 de gener), sobre competència per a celebrar convenis de col·laboració amb les comunitats autònomes.  
I d'una altra part, Juan Gabriel Cotino Ferrer, conseller de Benestar Social i vicepresident tercer del Consell, nomenat per Decret 8/2007, de 28 de juny (Diari Oficial de la Comunitat Valenciana de 29 de juny), del president de la Generalitat, que es troba autoritzat per a la firma d'este conveni per Acord adoptat el 14 de setembre de 2007, pel Consell, d'acord amb l'article 17, lletra f, de la Llei 5/1983, de 30 de desembre, del Consell, i l'article 54.bis.1b del text refós de la Llei d'Hisenda Pública de la Generalitat Valenciana.  
Ambdós parts es reconeixen mútua capacitat per a obligar-se i convindre, i  
Manifesten  
Primer  
Que el Ministeri de Treball i Afers Socials, en quant d'impulsor i coordinador de la política de voluntariat social del Govern, té previst la realització de diverses activitats durant l'any 2007 a fi de desplegar el Pla Estatal del Voluntariat 2005-2009, aprovat pel Consell de Ministres en la seua reunió del dia 8 de setembre de 2005.  
Segon  
Que la conselleria de Benestar Social de la Generalitat té assumides competències en matèria de voluntariat social i està interessada a col·laborar en el desplegament del Pla Estatal del Voluntariat 2005-2009, com va posar de manifest, donant-li el seu suport, en la Conferència Sectorial d'Afers Socials celebrada el dia 27 de juliol de 2005.  
Tercer  
Que, d'acord amb el que establix l'apartat 1 de l'article 86 de la Llei 47/2003, de 26 de novembre, General Pressupostària, esta col·laboració pot articular-se a través de la subscripció del corresponent conveni.  
Per la qual cosa ambdós parts, de conformitat amb el que disposa l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999), acorden subscriure el present conveni de col·laboració, d'acord amb les següents  
Clàusules  
Primera  
El present conveni té com a objecte la col·laboració entre el Ministeri de Treball i Afers Socials i la conselleria de Benestar Social de la Generalitat, per al desplegament dels projectes que es relacionen en l'annex que d'este conveni s'acompanya, a fi de donar execució a les actuacions previstes en el Pla Estatal del Voluntariat 2005-2009.  
Segona  
La conselleria de Benestar Social de la Generalitat desplegarà els programes i activitats a què fa referència la clàusula anterior, per si sola o en col·laboració amb altres entitats públiques i privades interessades a coadjuvar en el desplegament del pla.  
Tercera  
La conselleria de Benestar Social de la Generalitat aportarà, almenys, una dotació econòmica de la mateixa quantia que l'aportada pel Ministeri de Treball i Afers Socials per a fer front als costos dels corresponents projectes i activitats, dotació que per a l'exercici 2007 és de 320.530,99 euros, a càrrec de l'aplicació pressupostària de la Comunitat Autònoma 46.71.740590.631.12.4.  
Quarta  
El Ministeri de Treball i Afers Socials, a càrrec de la seua dotació pressupostària 19.04 231F 458 per a l'exercici 2007, aportarà la quantitat de 320.530,99 euros, com a participació en la realització dels esmentats projectes i activitats.  
Cinquena  
Després de la firma d'este conveni, el Ministeri de Treball i Afers Socials procedirà a transferir a la conselleria de Benestar Social de la Generalitat la quantitat prevista en la clàusula quarta d'este conveni o la que reste per transferir en eixe moment fins a la dita quantitat si s'haguera efectuat anteriorment la transferència d'algunes quantitats, a l'empara del que preveu l'Acord del Consell de Ministres del dia 23 de febrer de 2007 (BOE de 24 de març de 2007).  
Sisena  
La conselleria de Benestar Social de la Generalitat haurà de:  
a) Aplicar els fons previstos en les clàusules tercera i quarta a les despeses corresponents a l'execució i desplegament dels projectes previstos en l'annex d'este conveni de col·laboració.  
b) Informar sobre el contingut i les característiques d'estos i proporcionar al Ministeri de Treball i Afers Socials la informació que demane en relació amb el present conveni.  
c) Elaborar els documents necessaris que permeten arreplegar les dades tècniques sobre els projectes i activitats finançats.  
d) Remetre, abans del 31 de març de 2008, un estat d'execució de l'exercici, indicant-hi les quanties totals de compromisos de crèdits, les obligacions reconegudes i els pagaments realitzats, d'acord amb el que disposa l'article 86, apartat 2, regla sexta, de la Llei 47/2003, de 26 de novembre, General Pressupostària.  
e) Comunicar qualsevol proposta de modificació que poguera sorgir en el desplegament i execució dels projectes i activitats, tant les referides al contingut com a la forma, terminis d'execució, etc., a fi d'acordar conjuntament amb el Ministeri l'acceptació expressa de qualsevol variació en el desplegament dels projectes.  
Qualsevol proposta de modificació haurà d'estar prou motivada i haurà de plantejar-se amb caràcter immediat a l'aparició de les circumstàncies que la justifiquen i sempre amb anterioritat al moment en què finalitze el termini d'execució del projecte o activitat de què es tracte.  
Setena  
La Comunitat Autònoma elaborarà, en finalitzar la vigència del conveni, una memòria financera i tècnica de cada projecte o activitat que arreplegue, almenys, els punts següents:  
- Data de posada en marxa i de realització  
- Activitats realitzades  
- Resultats obtinguts  
- Dades estadístiques  
- Informació econòmica  
- Recursos utilitzats  
- Altres col·laboracions obtingudes  
- Dificultats i propostes  
- Valoració del projecte o activitat  
Huitena  
Per al seguiment del present conveni, la conselleria de Benestar Social a través de la Generalitat designarà un representant en la Comissió de Seguiment del Pla Estatal del Voluntariat formada per representants del Ministeri de Treball i Afers Socials i un representant per cada una de les comunitats o ciutats autònomes que firmen els corresponents convenis de col·laboració.  
La Comissió de Seguiment tindrà com a funcions vetlar pel compliment del que establixen els convenis, tractant de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i informes necessaris per a l'execució, seguiment i avaluació dels projectes i activitats.  
Els representants del Ministeri seran designats pel director general d'Inclusió Social i el representant de la comunitat autònoma, pel director o directora general competent.  
Novena  
En tota la publicitat i difusió que es realitze sobre els projectes i activitats derivats del present conveni es farà constar expressament que estos es duen a terme en virtut de la col·laboració establida entre el Ministeri de Treball i Afers Socials i la conselleria de Benestar Social de la Generalitat, amb independència d'altres possibles col·laboracions que, si és el cas, pogueren obtindre's.  
Deu  
La durada del conveni s'establix per a l'any 2007 i el seu corresponent exercici econòmic, atés que a este es referixen les dotacions pressupostàries de què cada part disposa per al seu finançament.  
Igualment, el conveni s'extingirà en cas d'incompliment per alguna de les parts firmants dels compromisos que s'hi hagen assumit. En este cas, hauran de reintegrar-se les quantitats que s'hagueren percebut i que no s'hagueren destinat als projectes i activitats previstes.  
Onze  
Este conveni es troba exclòs de l'àmbit del text refós de la Llei de Contractes de les Administracions Públiques, Reial Decret Legislatiu 2/200, de 16 de juny, en virtut del qual establix l'article 3.1.c de l'esmentat text legal.  
Dotze  
Atesa la naturalesa administrativa del present conveni, les qüestions litigioses que pogueren suscitar-se en la seua execució es resoldran davant de l'orde jurisdiccional contenciós administratiu.  
Diligència per fer constar que este conveni s'ajusta al model informat per l'Advocacia de l'Estat en el Ministeri de Treball i Afers Socials, en data 7 de maig de 1999, i per l'Advocacia de la Generalitat, en data 30 de juliol de 2007.  
I, en prova de conformitat, firmen este conveni en dos exemplars, i un es quedarà en poder de cada part, en el lloc i la data amunt indicats.  
El ministre de Treball i Afers Socials, p. d. (Orde comunicada de 14 de març de 2007), la secretària d'Estat de Servicis Socials, Famílies i Discapacitat: Amparo Valcarce García.  
El conseller de Benestar Social i vicepresident tercer del Consell: Juan Gabriel Cotino Ferrer.  
Annex al conveni de col·laboració a  
mb les comunitats autònomes  
Aportacions de la conselleria de Benestar Social de la   
Generalitat i el Ministeri de Treball i Afers Socials   
per a la realització d'actuacions vinculades al   
Pla Estatal del Voluntariat 2005-2009.  
1) NOM DEL PROJECTE: Programa de promoció del voluntariat universitari  
ÀMBIT TERRITORIAL: Comunitat Valenciana  
 PRESSUPOST DEL PROJECTE:  
 FINANÇAMENT MTAS: 42.221,76 €  
 FINANÇAMENT CA: 42.221,76 €  
 UN ALTRE FINANÇAMENT 0,00 €  
 TOTAL: 84.443,52 €  
   
2) NOM DEL PROJECTE: Dia internacional del voluntariat, celebració  
ÀMBIT TERRITORIAL:Comunitat Valenciana  
 PRESSUPOST DEL PROJECTE:  
 FINANÇAMENT MTAS: 15.817,64 €  
 FINANÇAMENT CA: 15.817,64 €  
 UN ALTRE FINANÇAMENT 0,00 €  
 TOTAL: 31.635,28 €  
   
3) NOM DEL PROJECTE: Convocatòria d'ajudes i col·laboracions a projectes de voluntariat  
ÀMBIT TERRITORIAL: Comunitat Valenciana  
 PRESSUPOST DEL PROJECTE:  
 FINANÇAMENT MTAS: 109.765,11 €  
 FINANÇAMENT CA: 109.765,11 €  
 UN ALTRE FINANÇAMENT 0,00 €  
 TOTAL: 219.530,22 €  
   
4) NOM DEL PROJECTE: Ajudes a entitats de la Plataforma Valenciana d'Entitats de Voluntariat Social per a la realització d'accions en formació específica (conveni de col·laboració)  
ÀMBIT TERRITORIAL: Comunitat Valenciana  
 PRESSUPOST DEL PROJECTE:  
 FINANÇAMENT MTAS: 57.261,96 €  
 FINANÇAMENT CA: 57.261,96 €  
 UN ALTRE FINANÇAMENT 0,00 €  
 TOTAL: 114.523,92 €  
5) NOM DEL PROJECTE: FundAcción, newsletter de fundar, la Fundació de la Solidaritat i el Voluntariat de la Comunitat Valenciana  
ÀMBIT TERRITORIAL: Comunitat Valenciana  
 PRESSUPOST DEL PROJECTE:  
 FINANÇAMENT MTAS: 10.813,69 €  
 FINANÇAMENT CA: 10.813,69 €  
 UN ALTRE FINANÇAMENT 0,00 €  
 TOTAL: 21.627,38 €  
   
6) NOM DEL PROJECTE: Investigació sobre la contribució econòmica del voluntariat de la Comunitat Valenciana a la comptabilitat nacional  
ÀMBIT TERRITORIAL: Comunitat Valenciana  
 PRESSUPOST DEL PROJECTE:   
 FINANÇAMENT MTAS: 16.650,69 €  
 FINANÇAMENT CA: 16.650,69 €  
 UN ALTRE FINANÇAMENT 0,00 €  
 TOTAL: 33.301,38 €   
7) NOM DEL PROJECTE: Presentació del Pla Estratègic del Voluntariat de la Comunitat Valenciana  
ÀMBIT TERRITORIAL: Comunitat Valenciana  
 PRESSUPOST DEL PROJECTE:  
 FINANÇAMENT MTAS: 28.675,15 €  
 FINANÇAMENT CA: 28.675,15 €  
 UN ALTRE FINANÇAMENT 0,00 €  
 TOTAL: 57.350,30 €  
   
8) NOM DEL PROJECTE: Volem Sumar  
ÀMBIT TERRITORIAL: Comunitat Valenciana  
 PRESSUPOST DEL PROJECTE:  
 FINANÇAMENT MTAS: 30.023,84 €  
 FINANÇAMENT CA: 30.023,84 €  
 UN ALTRE FINANÇAMENT 0,00 €  
 TOTAL: 60.047,68 €  
   
9) NOM DEL PROJECTE: Campanya d'educació en valors: La solidaritat en l'aula  
ÀMBIT TERRITORIAL: Comunitat Valenciana  
 PRESSUPOST DEL PROJECTE:  
 FINANÇAMENT MTAS: 9.301,15 €  
 FINANÇAMENT CA: 9.301,15 €  
 UN ALTRE FINANÇAMENT 0,00 €  
 TOTAL: 18.602,30 €  
   
TOTAL APORTACIÓ DEL MINISTERI DE TREBALL  
 I AFERS SOCIALS 320.530,99 €  
TOTAL APORTACIÓ DE LA COMUNITAT AUTÒNOMA 320.530,99 €  
TOTAL ALTRES APORTACIONS 0,00 €  
El ministre de Treball i Afers Socials, p. d. (Orde comunicada de 14 de març de 2007), la secretària d'Estat de Servicis Socials, Famílies i Discapacitat: Amparo Valcarce García.  
El conseller de Benestar Social i vicepresident tercer del Consell: Juan Gabriel Cotino Ferrer.